b'\n_START_ARTICLE_\nButaca\n_START_PARAGRAPH_\nUna butaca (mot carib), un cadiral, cadira de poltrona o poltrona (mot itali\xc3\xa0) \xc3\xa9s una cadira de bra\xc3\xa7os molt c\xc3\xb2moda, de dimensions considerables, amb el seient baix i el respatller inclinat endarrere, generalment encoixinada. _NEWLINE_\xc3\x89s un tipus de moble que es va originar a Fran\xc3\xa7a a la primeria del segle XVIII. Continua inspirant dissenyadors moderns com per exemple la butaca Estructural (1948) de Miguel Fisac Serna o la butaca Vallvidrera (1979) de Carles Riart Llop i Santiago Roqueta Mat\xc3\xadas.'